Valborg
Valborg var en romerskkatolsk helgeninde. Kongedatteren Valborg blev født i Wessex i England og døde som abbedisse i klosteret i Heidenheim.
Valborg blev i middelalderen fejret med store fester 1. maj, Sankt Valborgsdag. I Norden fejres endnu valborgsaften, aftenen før, i Danmark dog kun få steder. Valborg havde ifølge folketroen kraft til at beskytte mod trolddom og forhekselse.